b'\n_START_ARTICLE_\nGnajs\n_START_PARAGRAPH_\nGnajs je pogost in splo\xc5\xa1no raz\xc5\xa1irjen tip kamnine, nastale v visoko kvalitetnih regionalnih metamorfnih procesih \xc5\xbee obstoje\xc4\x8dih formacij, ki so bile prvotno bodisi magmatske ali sedimentne kamnine. Je zrnata skrilava metamorfna kamnina z alkalnimi glinenci, kremenom in sljudo kot bistvenimi minerali. Pogosto je listasta (foliacija \xe2\x80\x93 plastnata tekstura metamorfnih kamnin, ki vsebujejo listaste silikate). V foliaciji so zna\xc4\x8dilni izmeni\xc4\x8dno temnej\xc5\xa1i in svetlej\xc5\xa1i barvni pasovi, ki se imenujejo "gnajsovi pasovi".\n_START_SECTION_\nEtimologija\n_START_PARAGRAPH_\nBeseda gnajs prihaja iz srednjevisokonem\xc5\xa1kega glagola gneist (\'iskrica\', tako imenovan, ker se skala sveti). V angle\xc5\xa1\xc4\x8dini se beseda pojavlja vsaj od leta 1757.\n_START_SECTION_\nSestava\n_START_PARAGRAPH_\nGnajsove kamnine so obi\xc4\x8dajno srednje do grobo listaste; so v veliki meri rekristalizirane, vendar ne vsebujejo velike koli\xc4\x8dine sljude, klorita ali drugih mineralov. Gnajsi, ki so se preobrazili iz magmatskih kamnin ali njihovega ekvivalenta, se imenujejo granitni gnajsi, dioritni gnajsi itd. Gnajsove kamnine se lahko poimenujejo po zna\xc4\x8dilnih komponentah, kot so granatni gnajs, biotitov gnajs, albitni gnajs itd. Ortognajs ozna\xc4\x8duje gnajs, izpeljan iz magmatskih kamnin, paragnajs je iz sedimentnih kamnin.\n_START_SECTION_\nGnajsovi pasovi\n_START_PARAGRAPH_\nGnajs se pojavlja v \xc4\x8drtastih pasovih, ki se imenujejo gnajsovi pasovi.  Razvili so se pod visokimi temperaturnimi in tla\xc4\x8dnimi pogoji._NEWLINE_Minerali so razporejeni v plasteh, ki se pojavljajo kot pasovi v prerezu. Temnej\xc5\xa1i pasovi imajo relativno bolj mafi\xc4\x8dne minerale (tiste, ki vsebujejo ve\xc4\x8d magnezija in \xc5\xbeeleza). Svetlej\xc5\xa1i trakovi vsebujejo relativno ve\xc4\x8djo felzi\xc4\x8dnost (silikatne minerale, ki vsebujejo ve\xc4\x8d la\xc5\xbejih elementov, kot so silicij, kisik, aluminij, natrij in kalij)._NEWLINE_Pogost vzrok pasov je izpostavljanje protolita (prvotni material, ki je bil podvr\xc5\xbeen metamorfizmu) skrajni stri\xc5\xbeni sili, drsni sili podobni potiskanju proti vrhu v eno smer in dna v drugo smer. Te sile raztegnejo skalo podobno plastiki in osnovni material se razprostre v listih._NEWLINE_Nekateri pasovi se tvorijo iz prvotnega kamnitega materiala (protolita), na katerem je skrajna temperatura in tlak, ki je sestavljen iz izmeni\xc4\x8dnih plasti pe\xc5\xa1\xc4\x8denjaka (svetlo) in skrilavca (temnej\xc5\xa1e), ki se je preoblikoval v pasove kremena in sljude. Drug vzrok za pasove je metamorfna diferenciacija, ki lo\xc4\x8duje razli\xc4\x8dne materiale v razli\xc4\x8dne plasti s pomo\xc4\x8djo kemijskih reakcij, proces ni v celoti razumljen._NEWLINE_Nimajo pa vsi gnajsi zaznavne pasove. V kianitovem gnajsu se kristali kianita pojavijo kot naklju\xc4\x8dne kepe.'